***М.Жұмабаев атындағы №39жалпы орта білім беретін мектебінің***

***логопед – дефектолог мұғалімі Кулимбетова Акмеил Ергалиевна***

***Сыныбы: арнайы 3*** *«Ә»*

***Пәні:****Тіл дамуының кемшіліктерін түзеу*

***Күні:\_\_\_\_\_\_\_\_\_***

***Тақырып:«Күзгі ауа райы»***

***Мақсаты:*** Оқушыларда күз туралы және күздегі табиғат құбылысы туралы түсінік қалыптастыру.

***Міндеттері:***

* Күз және күздегі табиғат туралы түсінік;
* Ірі және ұсақ моторикасын дамыту;
* Эстетикалық тәрбиеге баулу.

***Сабақтың түрі:*** аралас

***Әдіс-тәсілдері:*** әңгімелесу, түсіндіру,сұрақ-жауап.

***Көрнекіліктер:*** тақырып бойынша суреттер, күзгі жапырақтар, муляждар

***САБАҚТЫҢ БАРЫСЫ:***

***І. Ұйымдастыру кезеңі:***

* Оқушылармен сәлемдесу;
* Оқушының зейінін сабаққа аудару.

***ІІ.Жаттығулар:***

* Артикуляциялық жаттығулар: «Тілді жазалау», «Тісті тазалау», «Күрекше», «Допты аулаға кіргізу», «Кім допты алысқа соғады?»
* Тыныс алу жаттығулары
* Саусақ жаттығулары
* Буын жаттығулары

***ІІІ.Үй тапсырмасын тексеру***

Оқушымен сұрақ-жауап әдісімен өтілген тақырыпты қайталау

***ІҮ.Жаңа сабақ***

Балалар бүгін біз «Күзгі ауа райы» туралы тақырыбымызды жалғастырамыз. Сурет бойынша жұмыс жасаймыз. Ендеше суретке қарап өз ойымызбен бөлісейік:

Сурет бойынша жұмыс жасау:

1. Қай мезгіл бейнеленген?
2. Ауа райы қандай?
3. Балалар не істеп жатыр? және т.б.

Жарайсыңдар балалар! Ендеше сурет бойынша күзгі ауа райы туралы өз ойымызды дәптерімізге шағын шығарма жазамыз.

***Ү.Сөздік қорын молайту бойынша жұмыс жүргізу***

**Зат:**күз, жыл мезгілі, ай, жапырақ, жаңбыр ағаш, орман, жемістер, құстар, ауа райы

**Қимыл-әрекет:** түсу,сарғаю, келу, ұшу, пісу, жинап алу

**Белгілер:**ерте, суық, жаңбырлы, сары, қызыл.

(Оқушыға суреттерді көрсете отырып, сөздердің мағынасын түсіндіру .)

***ҮІ.Дыбыспен жұмыс:***

1. **Сс дыбысы буындарда**

* С-С-С-С-С-С ( іштен суық ауа шығуын қадағалау қажет).
* са-со-су-си
* со-са-си-су
* ста-сто-сту-сти
* сна-сно-сну-сни

**2.Бір буынды сөздерді айтқызу**

* сат
* сан
* су
* сен
* сел

(Буындармен сөздерді айтқызу барысында С дыбысын анық айтуын қадағалау).

***ҮІІ.Сергіту сәті***

Иiлiп оңға бiр, иiлiп, солға бiр.

Жаттығу жасаймын.

Оң аяқ, сол аяқ, оң аяқ , сол аяқ

Жаттығу оңай-ақ.

***ҮІІІ.Ойын: «Есте сақтап атап шық»***

Балаға сөздер ұсынылады. Бала соларды есту арқылы есте сақтап кейін қайтадан айтып беруі тиіс.

***Сөздер:*** мезгіл, күз, жаңбыр, жапырақ, суық, ағаш, диқан, жемістер.

***ІХ.Қорытындылау***

***Х. Үйге тапсырма***

С дыбысы буындарда

**«Күзгі ауа райы»**

